1. ชื่อเรื่อง ปัจจัยที่มีความสัมพันธ์ต่อพฤติกรรมการใช้ยาปฏิชีวนะของผู้รับบริการใน รพ.สต.หนองอีบุตร

อ.ห้วยผึ้ง จ.กาฬสินธุ์

2. ความสำคัญและที่มาของปัญหาการวิจัย

 จากการให้บริการใน รพ.สต.หนองอีบุตรที่ผ่านมาในปี พ.ศ. 2561 รายงานการใช้ยาปฏิชีวนะสำหรับกลุ่มโรคท้องร่วงเฉียบพลัน จำนวน 19 ครั้ง และกลุ่มโรคระบบทางเดินหายใจส่วนบน 93 ครั้ง ในกลุ่มผู้ป่วยที่ได้รับการวินิจฉัยเบื้องต้นซึ่งมีความจำเป็นต้องใช้ยาเพื่อรักษาพยาบาลตามแนวทางการรักษา ทางผู้วิจัยได้เห็นถึงความสำคัญของยาปฏิชีวนะ หรือยาต้านจุลชีพ เป็นยาที่ใช้รักษาโรคติดเชื้อ ซึ่งก่อให้เกิดอันตรายได้หากผู้ใช้ยาใช้ยาปฏิชีวนะที่ไม่ถูกต้อง หรือใช้ยาปฏิชีวนะเกินความจำเป็นยังนำไปสู่การดื้อยาของเชื้อโรค และเชื้อโรคที่ดื้อยาสามารถแพร่กระจายในชุมชนได้ และการดื้อยาของเชื้อโรค ส่งผลเพิ่มอัตราการเจ็บป่วย เพิ่มระยะเวลาในการรักษาตัว เพิ่มค่ารักษาพยาบาล เพิ่มอัตราการเสียชีวิตของผู้ป่วย และสามารถแพร่เชื้อดื้อยาไปสู่ผู้ป่วยรายอื่นได้ การวิจัยในครั้งนี้ผู้วิจัยจึงสนใจที่จะศึกษาปัจจัยที่มีความสัมพันธ์ต่อพฤติกรรมการใช้ยาปฏิชีวนะของผู้รับบริการใน รพ.สต.หนองอีบุตร อ.ห้วยผึ้ง จ.กาฬสินธุ์ โดยคาดว่าผลการวิจัยจะสามารถนำไปใช้เป็นแนวทางในการส่งเสริมพฤติกรรมการใช้ยาปฏิชีวนะที่ถูกต้องให้ดียิ่งขึ้น ซึ่งจะช่วยส่งผลดีต่อสุขภาพของประชาชน นอกจากนี้ยังช่วยลดความสิ้นเปลืองทางด้านเศรษฐกิจและเวลาในการรักษาโรคของบุคลากรอันเนื่องมาจากพฤติกรรมการใช้ยาปฏิชีวนะที่ไม่ถูกต้องของประชาชนอีกด้วย

3. วัตถุประสงค์ของการวิจัย

- เพื่อศึกษาปัจจัยที่มีความสัมพันธ์กับการใช้ยาปฏิชีวนะของผู้รับบริการใน รพ.สต.หนองอีบุตร

อ.ห้วยผึ้ง จ.กาฬสินธุ์

4. คำถามของงานวิจัย

- ปัจจัยที่ทำการศึกษามีความสัมพันธ์ต่อพฤติกรรมการใช้ยาปฏิชีวนะของผู้รับบริการหรือไม่

5. ทฤษฎีและงานวิจัยที่เกี่ยวข้อง

 - จากงานวิจัยที่เกี่ยวข้องที่ผู้วิจัยได้ศึกษาได้แก่งานวิจัยของ บุปผา ศิริรัศมี (2540) และวสาวี กลิ่นขจร และ ศิริรัตน์ กาญจนวชิรกุล (2554) ผู้วิจัยได้เล็งเห็นปัญหาและความสำคัญของการใช้ยาปฏิชีวนะอย่างถูกต้องเหมาะสม เนื่องจากงานวิจัยที่เกี่ยวข้องชี้ให้เห็นว่าประชาชนส่วนใหญ่ยังขาดความรู้ในการใช้ยาปฏิชีวนะที่ถูกต้อง และมีพฤติกรรมการใช้ยาปฏิชีวนะที่ไม่เหมาะสมเพราะมีเพียงร้อยละ 12 เท่านั้นที่ใช้ยาปฏิชีวนะถูกต้องในระดับสูง (บุปผา ศิริรัศมี, 2540) อันจะก่อเกิดผลไม่พึงประสงค์ตามมา เช่น อัตราการดื้อยาของเชื้อที่เพิ่มสูงขึ้น ซึ่งเป็นปัญหาสำคัญของสาธารณสุขระดับประเทศ รวมไปถึงการเกิดผลข้างเคียงไม่พึงประสงค์จากการใช้ยา และหากร้ายแรงกว่านั้นหากผู้ป่วยไม่ได้รับทราบปัญหาการแพ้ยาและการแก้ไขที่ดีพอ อาจทำให้ผู้ป่วยต้องเสียชีวิตลง

6. สมมติฐาน

- ปัจจัยที่ทำการศึกษามีความสัมพันธ์ต่อพฤติกรรมการใช้ยาปฏิชีวนะของผู้รับบริการ

 กรอบแนวความคิดในการวิจัย

* ตัวแปรต้น

- เพศ อายุ ระดับการศึกษา อาชีพ รายได้ต่อปี การใช้ยาปฏิชีวนะในรอบ 6 เดือนที่ผ่านมา

โรค/สาเหตุที่ใช้ยาปฏิชีวนะ การได้รับคำแนะนำในการใช้ยาปฏิชีวนะ

* ตัวแปรตาม

- ความรู้ พฤติกรรมการใช้ยาปฏิชีวนะ

7. ขอบเขตของการวิจัย

- ผู้รับบริการในเขต รพ.สต.หนองอีบุตร อ.ห้วยผึ้ง จ.กาฬสินธุ์

8. การให้ค่านิยามเชิงปฏิบัติที่จะใช้ในการวิจัย \*

- ยาปฏิชีวนะ, ความรู้, พฤติกรรมการใช้ยาปฏิชีวนะ

9. ประโยชน์ที่คาดว่าจะได้รับจากการวิจัย

ผลที่ได้จากการศึกษามาใช้ในการวางแผนป้องกันและแก้ไขปัญหาการใช้ยาปฏิชีวนะที่ไม่ถูกต้อง

10. ระเบียบวิธีวิจัย

 การวิจัยครั้งนี้ เป็นการวิจัยเชิงพรรณนา (Descriptive Research) ศึกษาในผู้รับบริการใน รพ.สต.หนองอีบุตร อ.ห้วยผึ้ง จ.กาฬสินธุ์ ในเดือนมีนาคม ถึง เมษายน 2562 และการทดสอบหาความสัมพันธ์ระหว่างปัจจัยตัวแปรตาม ใช้สถิติ Chi-Square

11. ระยะเวลาในการดำเนินงาน

มีนาคม – พฤษภาคม 2562

12. งบประมาณค่าใช้จ่ายในการวิจัย

 - ไม่ใช้งบประมาณ

13. บรรณานุกรม

บุปผา ศิริรัศมี. (2540). พฤติกรรมสุขภาพในเรื่องการใช้ยาปฏิชีวนะของประชาชนในจังหวัดนครปฐม. ค้นจาก

<http://www.ipsr.mahidol.ac.th/ipsr/Contents/Books/FullText/1997/207.pdf>

วสาวี กลิ่นขจร, และศิริรัตน์ กาญจนวชิรกุล. (2554). พฤติกรรมการใช้ยาปฏิชีวนะของผู้รับบริการใน

โรงพยาบาลส่งเสริมสุขภาพ ศูนย์อนามัยที่ 3. ค้นจากhttp://hpc3.anamai.moph.go.th/hpc/vijai/tong1.20454.pdf

14. ประวัติของผู้ดำเนินการวิจัย นางสาวนงลักษณ์ โชติมุข ตำแหน่ง นักวิชาการสาธารณสุข รพ.สต.หนองอีบุตร อ.ห้วยผึ้ง จ.กาฬสินธุ์